**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март“ № 3, тел. 03641/20-19, факс 03641/70-24,oik0915@cik.bg**

**П Р О Т О К О Л № 10**

 Днес 26.09.2019 г. от 17:30 часа се проведе заседание на общинската избирателна комисия, на което присъстваха следните лица: председател – Таня Йоскова Кафадарова, зам. председател – Атанас Славчев Тюрдиев, зам. председател – Златка Славчева Петкова, секретар – Лейла Юмер Караибрям и членовете Валери Тодоров Вълчев, Момчил Александров Карамфилов, Христо Гинев Харитев, Юлиян Данаилов Петлев.

 Отсъстваха: Членовете Иван Симеонов Иванов, Обретко Самуилов Самуилов, Радка Петрова Костова, Анастасия Чавдарова Хаджиева-Цолова – по уважителни причини и Евелина Миткова Календжиева, член – по неуважителни причини.

 Заседанието протече при следния

**Д Н Е В Е Н Р Е Д:**

1. Заличаване на регистрация на кандидат за кмет на кметство, предложен от ПП ГЕРБ за участие в изборите за общински съветници и за кметове на 27.10.2019 г. в община Крумовград.

**ПО ТОЧКА ПЪРВА**

Председателят на ОИК Таня Кафадарова запозна членовете за постъпило заявление с вх. № 32/26.09.2019 г., в което кандидатът за кмет на кметство с. Вранско: Сунай Осман Юсеин, регистриран с решение № 40 от 24.09.2019 г. на ОИК Крумовград заявява, че желае регистрацията му като кандидат за кмет на кметство с. Вранско, предложен от ПП ГЕРБ да бъде заличена.

Правната възможност за това волеизявление от лицето следва да се изведе от разпоредбата на чл. 397, ал.1 от Изборния кодекс, според която при наличие на кумулативно изброените изисквания, право да бъде избиран има лицето, което отговаря на посочените изисквания. Но това е право на кандидата, а не негово задължение. Предвид тази разпоредба след като лицето е подало заявление, в което заявява, че се отказва от регистрацията си като кандидат за кмет на кметство с. Багрилци, общ. Крумовград, ОИК следва да се съобрази и уважи с това негово волеизявление.

Предвид гореизложеното и на основание чл. 87, ал. 1, т. 1 във връзка с чл. 397, ал. 1 от Изборния кодекс Общинската избирателна комисия взе следното решение:

**ЗАЛИЧАВА**регистрацията наСунай Осман Юсеин**за кандидат за кмет на кметство с. Вранско,**предложен от ПП ГЕРБ за участие в изборите за общински съветници и за кметове на 27 октомври 2019 г. в община Крумовград.

Да бъде уведомена ПП ГЕРБ, относно направеното заличаване на предложения кандидат за кмет на кметство с. Вранско, общ. Крумовград.

Гласували **9** членове на ОИК: **за – 8** (Таня Йоскова Кафадарова, Атанас Славчев Тюрдиев, Златка Славчева Петкова, Иван Симеонов Иванов, Валери Тодоров Вълчев, Момчил Александров Карамфилов, Христо Гинев Харитев, Юлиян Данаилов Петлев); **против – 1** (Лейла Юмер Караибрям)**,** предвид следните мотиви: „Кандидатът за кмет на кметство с. Вранско Сунай Осман Юсеин заяви преди заседанието, че не е подписал саморъчно заявлението за отказ“.

Номерът на решението е 51.

Поради изчерпване на дневния ред заседанието беше закрито от председателя на комисията.

Председател ОИК:………….

 /Таня Кафадарова/

 Секретар ОИК:……………

 /Лейла Караибрям/